ג'אוצ'ינג

גָ'אוֹצִ'ינְג (בסינית מפושטת: 肇庆; בסינית מסורתית: 肇慶; בפין-יין: Zhàoqìng; מילולית: "תחילת האושר") היא נציבות עירונית במערב מחוז גואנגדונג שבדרום הרפובליקה העממית של סין. על פי מפקד האוכלוסין משנת 2020, התגוררו בנציבות העירונית כ-4.1 מיליון תושבים, מתוכם כ-1.55 מיליון בשלושת הרבעים. היסטוריה העיר ג'אוצ'ינג נוסדה כבסיס צבאי בתקופת שושלת צ'ין, לפני כ-2,200 שנים. בתקופת שושלת האן (206 לפנה"ס–220 לספירה) היה האזור מכונה גאויאו, ובמהלך ההיסטוריה שונה שמו פעמים נוספות עד שקיבל את שמו הנוכחי בתקופת שושלת צ'ינג. גאוגרפיה הנציבות העירונית ג'אוצ'ינג משתרעת על פני 14,891 קמ"ר במערב מחוז גואנגדונג וגובלת במחוז האוטונומי גואנגשי מצפון-מערב ובשלוש נציבויות עירוניות - פֿוֹשָׁאן מדרום-מזרח, צִ'ינְגְיְוֵּ'אן מצפון-מזרח ויוּ'נְפֿוּ מדרום-מערב. העיר משתרעת על הגדה הצפונית של הנהר שי הזורם ממערב למזרח, במערב הדלתה של נהר הפנינה, כ-110 ק"מ מערבית לבירת המחוז גואנגג'ואו. האזורים מדרום וממערב לג'אוצ'ינג הוא מישוריים בעוד שהאזורים מדרום וממזרח לעיר הם הרריים. הנפה כוללת שני אגמים, אגם דִינְגחוּ – האגם על ההר והאגם המלאכותי שִׂינְג חוּ (אגם הכוכב). העיר מצויה באזור האקלים הסובטרופי המונסוני. הטמפרטורה השנתית הממוצעת היא 21.9°C וכמות המשקעים היא 1,605 מ"מ לשנה. חלוקה מנהלית הנציבות העירונית ג'אוצ'ינג מחולקת לשלושה רבעים, ארבע נפות ונפה עירונית אחת: כלכלה בשנת 2000 הגיע התל"ג של ג'אוצ'ינג ל-33.5 מיליארד יואן - גידול מתמשך של 15.2% לשנה משנת 1978. מחצבים וחקלאות אזור ההרים הסמוך עשיר במחצבים: אבץ, גופרית, זהב, נחושת, עופרת, פחם, גרניט, אבן גיר, גבס ומחצבים נוספים. אדמת המישורים הפורייה מעולה לחקלאות. החקלאים מגדלים אורז, קנה סוכר, פירות, שרף, דגים ובעלי חיים ימים אחרים, עופות ומשק חי. חלק גדול ממגזר החקלאות שייך לגננות. היערות באזורים ההרריים מהווים מקור עשיר לצמחי רפואה בדרום סין ולחומרים נוספים מצמחים אחרים כגון שרף וקליפת קסיה (סוג של קינמון). תעשייה התעשיות העיקריות בג'אוצ'ינג כוללות מזון ומשקאות, חומרי בנייה, אלקטרוניקה, הנדסה ביולוגית, תעשיות כימיות, מכונות, טקסטילים וביגוד. באזורי דוּאנג'ואו, גאויאו וסְה-חְווֵי הולכת ומתפתחת תעשייה מוטית יצוא. אזור יוּ'נְפוּ הוא אזור מרכזי לעיבוד גופרית וברזל. על מנת לקדם את הפיתוח התעשייתי בג'אוצ'ינג השקיע הממשל המקומי בהקמת אזורי תעשייה בעיר. הגדול שבהם קרוי אזור הפיתוח התעשייתי עתיר הידע של גואנגדונג-ג'אוצ'ינג ששטחו 109 קמ"ר, שבו שני גני תעשייה: הגן התעשייתי סָאנְז'וֹנְג ששטחו 100 קמ"ר והגן התעשייתי דָה-וָאנְג ששטחו 9 קמ"ר והוא מיועד לסחר חוץ. תחבורה ציבורית רשת כבישים ומסילות ברזל מחברות את ג'אוצ'ינג עם שאר המדינה. ניתן להגיע לג'אוצ'ינג בקווי רכבות ואוטובוסים ישירים מגואנגג'ואו, הונג קונג וערים נוספות בגואנגדונג. אמצעי תחבורה פופולרי נוסף הם ספינות הנהר המפליגות מאתרים אלה ואחרים לג'אוצ'ינג. תיירות תיירים רבים מבקרים בנפת ג'אוצ'ינג שבה קיים שילוב בין טבע מרהיב למרכז עירוני מודרני הכולל מבנים עתיקים. אחת מהנפות בחבל (דואנג'ואו) ידועה כאחד מארבעה המקורות ההיסטוריים בסין לקסת המכונה "אבן-דיו" (砚台 יֵנְטָאי) מתקן בו מערבבים מעט מים עם דיו מוצקה על מנת לקבל תמיסת דיו עבור הכנת ציורים או כתיבת קליגרפיה. אמנות ייצור האבן ממשיכה גם היום ואבני-דיו ופסלוני אבן ירקן הם בין המוצרים שתיירים מרבים לקנות באזור. אתרי התיירות העיקריים פסגות אבן הגיר ב"צוקי שבעת הכוכבים". נוף שעוצב על ידי תופעת הקרסט ומזכיר את אזור גווילין הר דִינְגחוּ חומות העיר מתקופת שושלת סונג (960–1279) ופגודת צ'וֹנגשי בת 800 השנה מגדל התצפית לנהר מקדש הזיכרון באוֹגוֹנג קישורים חיצוניים אתר האינטרנט הרשמי של ג'אוצ'ינג (בסינית) אתר הממשל בג'אוצ'ינג (באנגלית) תיאור של סיור באתרי העיר והסביבה (באנגלית) ג'אוצ'ינג באתר חדשות גואנדונג (באנגלית) ג'אוצ'ינג, באתר אנציקלופדיה בריטניקה (באנגלית) הערות שוליים